**Rădăcini trupești**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din trupul meu cândva vor prinde glas

Atâtea chipuri pline de robie.

Voi fi trăit privind întâiul pas,

Pe care-l fac zâmbind pe-aceeași glie!?

Vor fi stăpâni pe trupul meu ascuns,

Sub umbra de măslin ce zace-n poartă?

Acolo unde ploaia a pătruns

Și m-a spălat de călduroasa soartă!?

M-or aminti prin hore sau bătăi,

Prin sărutări fierbinți furate-agale...

De nopțile scăldate-n ochii tăi —

Când te strigam cu patimă din vale.

Sau nu le va păsa de-al lor bătrân,

Iar gliei îi va pune foc de-ndată?

Și vor uita că omul e stăpân,

Pe mintea care-a sărăcit la poartă!

Eu sper să moștenească gândul meu.

Loialitatea nu cerșește milă!

Pământul sfânt e dat de Dumnezeu,

La fel ca și lumina din pupilă!

Georgian Ionuț Zamfira 26.08.2021